**УТВЪРЖДАВАМ: (п)**

**КМЕТ НА ОБЩИНА**

**ДОЛНА МИТРОПОЛИЯ**

**/Поля Цоновска/**

**техническо Задание за проектиране**

Настоящото задание за проектиране е изготвено съгласно чл.13 от Наредба №4 за обхвата и съдържанието на инвестиционните проекти.

**І. Предмет на заданието**

Предмет на заданието е определяне на обхвата и основните изисквания за изработване на инвестиционни проекти за обекти, собственост на община Долна Митрополия.

Заданието обхваща следните подобекти:

1. Изготвяне на технически проект на обект: „Благоустрояване на централен градски площад – гр.Долна Митрополия“
2. Изготвяне на технически проект на обект: „Разширение на сградата, ползвана от Дирекция „Социално подпомагане“ – гр.Долна Митрополия“

**ІІ. Технически проект на обект: „Благоустрояване на централен градски площад – гр.Долна Митрополия“**

* 1. **Съществуващо положение**

Градският площад е съставен от алейна мрежа и зелено пространство с обемна растителност, необходима за регулиране на микроклимата. Алейната мрежа е променяна и допълвана много пъти. Наслагвани са допълнителни елементи като площадки, подпорни стени-пейки, детска площадка и групови стълби, които създават характерни тераси и затрудняват достъпа. Голяма част от дърветата, засадени в първите години от създаването на парковата част са с развити корони и образуват компактен обем в южната част на площада.

На градския площад са изградени Паметник на лазарета на Пирогов и Паметник на загиналите във войните

Поради правените във времето промени и непланово внасяне на нови строителни и ландшафтни елементи е създадена фрагментарност на централното градско пространство. Затова при проектирането се изисква да се намери ново архитектурно-прострнствено решение и композиционни форми, които да превърнат площада в представителна, привлекателна, достъпна, модерна и социална градска среда.

**2.2. Обхват на проекта**

**Градският площад** е с площ приблизитилно 12 000 кв.м., определени от улиците на север, запад и юг и сградата на Общината на изток. Църквата „Свети Димитър“, намираща се в парковата среда на юг не е в обхвата на проекта.

**2.3. Цел на проекта**

Целта на проекта за ЦГЧ е осигуряване на устойчив и динамичен градски център със подобрено качества на живот и нова социална среда чрез нови зелени и постранствени решения и физическо обновяване на централната градска част.

Основната цел на този проект е да се подобри привлекателността на Централната част на града. Да се подобри качеството на живота, чрез създаване на единна система от пешеходни пространства с обща визия, съобразена със спецификата на града, като се запазят и доразвият положителните моменти в реализираните вече обекти.

Конкретни цели:

* Създаване на обновена градска среда;
* Подобряване и увеличаване на зелената система в централната част на града;
* Осигуряване на достъпна среда за хората с увреждания и социализирането им;
* Икономия на енергия от въвеждането на енергоспестяващо улично осветление.

**2.4..Изисквания към проекта /Основни дейности, които да се предвидят в проекта/**

За изработване на проекта Възложителят осигурява следните изходнни данни:

- Изяснявяне статута, собствеността и размерите на подземните съоръжения.

- Геодезическо заснемане в обхват и съдържание, достатъчни за изработване на инвестиционен проект в посочения обхват

- Становища, данни от експлотационните дружества и надземен и подземен кадастър

Проектът трябва да съдържа следните проектни части:

* **Архитектура, синтез, конструктивни и строителни работи**

Сградата на Общината, Църквата „Свети Димитър” и останалите сгради от рамката на площада определят градско пространство със специфичен характер и атмосфера, значителна обемна растителност и контраст между открити площи с настилки и паркова част от дървета със завършени и сключени корони.

Проектът трябва да запази и съхрани качествата на площадното градско пространство и развие възможностите за нови композиции, материали, и елементи на градското обзавеждане в новата концепция.

Да се осигури пълноценен обществен достъп, чрез изграждане, реконструкция, рехабилитация на настилките, изграждане на велосипедни пътеки и пешеходни зони, поставяне на указателни и информационни знаци и др.

Да се направи анализ на съществуващите произведенията на изкуството и синтеза, определи тяхната безопасност и осигури възможности за монтаж на художествено осветление и нови експозиции.

Проектът да предвиди поставяне на автоматизирани обществени тоалетни от модулен тип и изграждането на нулев цикъл за техния монтаж с инфраструктурни връзки.

* **Паркоустрояване**

Предпроектните проучвания в определените местоположение и граници трябва да представят ясни резултати и оценка на компонентите на ландшафта, климат и микроклимат, съществуващо положение и функционално площоразпределение, както и съществуваща растителност.

**Композиционно- планировъчни изисквания**

* Да се обособи функционално зониране на територията, с което да се определи многоцелевото и ползване
* Да се предложат ясни и логични пешеходни комуникационни връзки, които да осигурят условия за преминаване и разходка в паркова среда
* Да се предвидят кътове за отдих
* Местата за сядане да се оформят в зависимост от конкретните изисквания със средствата на съвременния дизайн, да се държи сметка за ослънчаването и засенчването им

**Обемно- пространствени изисквания**

* Да се определи зониране на растителността в цялата територия. Да се определи съотношението между открити и закрити пространства.
* С растителни обеми да се структурира територията, съобразно предложената планова композиция на алейната мрежа и оформяне на основните паркови пространства.
* Проектът да предлага максимално запазване и увеличаване на едроразмерната растителност, увеличаване на зелените площи за сметка на алейната мрежа в парка.

**Технически изисквания**

За създаване на оптимални условия за отдих, естетична и безопасна среда са необходими следните мероприятия:

* Подходящо позициониране на съответните зони в парковата среда
* Реконструкция на съществуващата алейна мрежа и изграждане на нова
* Да се направи правилен подбор на настилките и се посочат технологичните изисквания за изпълнение
* зона със съоръжения за фитнес на открито, но не за сметка на озеленяването.
* Да се посочат пълни технологични изисквания за изпълнение на пейките, кошчета за отпадъци, сенници и др.
* Композиционното решение на растителността да е съобразено с характеристиката на съществуващите условия.
* Новите растителни видове да са съобразени с климатичните и почвени условия на района
* Да се предложат конкретни размери и изисквания към растителността

Да се предвидят растителни видове дървета , храсти и многогодишни цветя, допълващи зелената част от площада и пешеходната зона през всички сезони.

* Да се осигури безопасен достъп на хора с увреждания
* Проектът да дава възможност за развитие на идеята и адаптиране на обектите – сгради и съоръжения чрез контактни зони и специфични решения.
* Да се предвиди изграждане на автоматизирана поливна система за всички зелени площи. Проектното предложение да включва изграждането на Автоматизираната подземна напоителна система с цел оптимално поливане на парковите площи, възможност за поливане на цветните фигури и цялата храстова растителност посредством капково напояване, а тревните площи с роторни подземни разпръсквачи. Да се предвидят ръчни хидранти за допълнително напояване и миене на настилките. Целта е да се осигури ефективна поливка за съответните растителни видове по време на топлите месеци на годината.
* **„Електро-инсталации”**

Основни изисквания към отделните зони поставени от стандарта БДС EN 13201 и специфични изисквания на Възложителя към Градската градина, като към типична паркова зона:

Светлинна ситуация –Е1 ,светлинен клас S2 ,средна осветеност Ecp=10lx ,минимална осветеност Emin=3lx ,цветна температура Тцв = 3500-4500°С, индекс на цветопредаване Ra≥80. Вид на стълбовете за алейно и парково осветление – метални с фланцеви монтаж и височина 3 до 5 метра. Парковия осветител да е със светодиоди и да има съвременен дизайн и външен вид. Захранващия блок на осветителя да позволява регулиране на мощността взависимост от необходимото ниво през периода на светене. Да се предвиди подмяна на съществуващите с нови касети за улично осветление, като се проучи възможност да се включат в система за управление. Цвят на стълба и осветителното тяло да се уточнят при проектирането. Да се предвиди изграждането на архитектурно осветление на паметниците на територията на площада а също и на характерни елементи от парковата среда. Да се предвиди изграждането на нова подземна инфраструктура за електрозахранване и комуникационни нужди. Новите съоръжения да се съгласуват с нуждите и изискванията на експлоатационните дружества.

Рехабилитиране на подземната техническа инфраструктура - електро мрежи, там където се налага.

* **ВиК**

Проектът трябва да предвиди сигурно оросяване на тревните площи и благоустроените части на централната градска част. Захранването да се осъществи от водоизточник водовземно съоръжение **ТК (тръбен кладенец)**.

Обяснителната записка да съдържа:

- хидравлични изчисления на системата за оросяване в зависимост от предвижданията в проекта за озеленяване.

* обосновка на избраната схема със съоръжения и местоположение им

В графичната част на проекта да се покажат:

- ситуационно решение

- възможността за съвместяване на избраните оросителни съоръжения с трайната настилка, тревните площи и растителността

- напречни и надлъжни профили

- схеми, детайли на съоръженията

Рехабилитиране на подземната техническа инфраструктура ВиК мрежи,там където се налага.

* **Геодезическа**

Геодезическа – вертикална планировка, която да определи начина на отвеждане на дъждовните води. ВП максимално да се доближи до съшествуващата. Да се изготви трасироъвчен план на настилки, детайли, съоръжения, картограма на земните маси/ако е необходимо/ и т.н.

* **Пожарна Безопасност**

Инвестиционният проект на строежа съдържа част „Пожарна безопасност” с обхват и съдържание съгласно приложение № 3 от Наредба № Із-1971 за строително технически правила и норми за осигуряване на безопасност при пожар.

* **Проект за безопасност и здраве**

Конкретните задължения на участниците в строителния процес по отношение на здравословни и безопасни условия на труд (ЗБУТ) да се определят в съответствие с Наредба№2 за ЗБУТ при СМР от 2004 г.(чл.5,6 и 7).

* **Сметна документация - Количествено-стойностна сметка**

Количествено-стойностните сметки да се изработят в Exel и стойностите да се закръгляват до втория знак, след десетичната запетая.

В количествената сметка да се предвият 2 годишна гаранционна поддръжка на новозасадена растителност.

Проектантите да изготвят пълна ТЕХНИЧЕСКА СПЕЦИФИКАЦИЯ на проекта по всички части за материали, начин на изпълнение и технологии, без да се посочва марка и производител .

Техническият проект да се предаде в 3 екземпляра в графичен вид и на електронен носител=

**ІІІ. Технически проект на обект: „Разширение на сградата, ползвана от Дирекция „Социално подпомагане“ – гр.Долна Митрополия“**

**3.1. Цел на проекта**

Целта на настоящия проект е да се проектира нова пристройка към съществуващата сграда, ползвана от Дирекция „Социално подпомагане“ – гр.Долна Митрополия..

Съществуващата постройка представлява масивна двуетажна сграда със застроена площ 110 кв.м., построена през 1982 г. и е разположена в УПИ ХІІІ, кв.33 по плана на гр.Долна Митрополия.

**3.2.Обем и съдържание на проекта**

Проектът трябва да съдържа следните проектни части:

1. Част Архитектура ;

2. Част Конструкции;

3. Част Електроинсталации;

4. Част „ВиК“

5. Част „Геодезия“

6. Част ПБЗ;

7. Част ПЗ;

8. Сметна документация – Количествено стойностна сметка.

**3.3. Основни изисквания към проекното решение**

Проектното предложение трябва да предвиди изграждане на двуетажна пристройка - монолитна стоманобетонова конструкция, нова част към съществуващата сграда с ориентировъчна застроена площ около 60 кв.м. Пристройката ще бъде предназначена за административни нужди на Дирекция „Социално подпомагане“ – Долна Митрополия. Проектирането следва да се извърши съобразно изискванията на нормативната база.

Предвижда се пристройката да се изгради на два етажа, като достъпа до нея да стане чрез нов вход с предверие и стълбищна клетка за втория етаж. В проекта следва да бъдат предвидени две служебни помещения – канцеларии, по една на всеки един от етажите. За да се осигури достъп на хората с увреждания е предвидено да се изгради асансьор за втория етаж. За обекта следва да се осигури естествена вентилация чрез отваряеми елементи на дограмата .

Техническият проект да се предаде в 3 екземпляра в графичен вид и на електронен носител и да съдържа следните части:

Техническият проект следва да изясни проектното решение в степен, осигуряваща възможност за цялостно изпълнение на всички видове строително-монтажни работи (СМР).

Техническият проект следва да осигури възможност за ползването му като документация за договаряне изпълнението на строителството, вкл. чрез процедура за възлагане на обществена поръчка за строителство и/или за доставка на оборудване при условията и по реда на ЗОП.

**IV. Нормативни изисквания**

Проектът следва да бъде проектиран в съответствие с изискванията на:

-Закон за устройство на територията

- Закон за биологичното разнообразие

-Наредба №4/21.05.2001г. за обхвата и съдържанието на инвестиционните проекти,

-Наредба №7/22.12.2003 г. за правила и нормативи за устройството на отделните видове територии и устройствени зони

-Наредба №4/01.07.2009 г. за преструктуриране, изпълнение и поддържане на строежите в съответствие с изискванията за достъпна среда за населението, включително за хора с увреждания

-Наредба №8/28.07.1999 г. за правила и норми за разполагане на на технически проводи и съоръжения в населени места.

- Наредбаза изграждане и опазване на зелената система на територията на Община Долна Митрополия.

**V. ДРУГИ ИЗИСКВАНИЯ И УСЛОВИЯ**

Участникът следва да приложи, към своето Техническо предложение за изпълнение на поръчката – *Образец № 7* и „Концепция за изпълнение на поръчката“. Приложената от участника Концепция подлежи на оценка, съгласно Методиката за оценка на офертите и следва да съдържа минимум:

***А. Подход и методология за изпълнение на поръчката***

-пълно и детайлно -описание и обосновка на всички видове планирани работи - по изготвяне на проектите, тяхната технологична последователност и етапност, в съответствие със заданието за проектиране, както и на конкретните мерки за постигане на целите и резултатите на поръчката;

-описание на подхода и методологията за изпълнение на поръчката, последователността и взаимообвързаността на предлаганите дейности, включително средства, способи и инструментариум за изпълнение на поръчката в съответствие с нормативните изисквания и изискванията на възложителя, посочени в документацията и в заданието.

**Б. *Организация на екипа и работен план за изпълнение на поръчката, включваща:***

* Пълно описание на структурирането на екипа по компетентност на неговите членове във връзка с изпълнението на задачите, поставени в заданието и разпределение на дейностите и отговорностите между отделните членове;
* Пълно описание на взаимодействието с участници и с други заинтересовани страни в процеса на изпълнение на поръчката.
* Подробен и ясен Работен план, отразяващ предвидената организация на работа за изпълнение на дейностите, предмет на поръчката, в който следва да бъдат обхванати всички проектни части в съответствие с нормативно определената им последователност и с предложения от участника подход и методологията за реализация на поръчката;
* Предварителна оценка на необходимото време за изпълнение, идентифициране на ключовите дати за изпълнение на поръчката и времевите зависимости между отделните дейности.

**Техническото предложение за изпълнение на поръчката - Образец № 7 и Концепцията за изпълнение на поръчката, приложена към него, следва да бъдат в пълно съответствие с Техническите спецификации.**

**Когато Техническото предложение за изпълнение на поръчката - Образец № 7 и Концепцията за изпълнение на поръчката не съответстват на Техническата спецификация участникът ще бъде отстранен от участие в настоящата процедура.**

Изготвил: (п)

Арх. Трифонова